raz, v šiestom kole 1:4 s Dubnicou. Považanom mal teda čo vracať.
PREŠOV. Zámerom 1. FC Tatran Prešov zodpovedalo aj zloženie základnej jedenástky. Tréner zelenobielych Roman Pivarník vsadil jednoznačne na ofenzívu.
Buchta takmer bez práce
"V Dubnici sme chceli uspieť. Nebolo teda náhodné, že v základnej jedenástke vybehli na ihrisko piati ofenzívni záložníci, ktorí majú dosť skúseností s útočením. Dostali sme sa do akých takých príležitostí. Lenže, ak nie sme schopní počas celého zápasu poriadne trafiť súperovu bránu, potom nemôžeme vyhrať. Najmä šanca Vršajeviča si gól pýtala," povedal po stretnutí R. Pivarník. Rovnako strelecky boli neškodní aj zverenci dubnického trénera P. Gergelyho. Takže bezgólová deľba bodov je napokon spravodlivá. Brankári oboch tímov, najmä však hosťujúci Miloš Buchta, roboty takmer nemali.
Vršajevič zahodil tutovku
Najväčšiu gólovú šancu v stretnutí, ktorého podstatné dianie sa odohrávalo medzi oboma šestnástkami, mal v po prestávke legionár z Bosny a Hercegoviny v prešovských farbách, pravý záložník Avdija Vršajevič. Situáciu, ktorá mohla o osude zápasu rozhodnúť, pre klubovú stránku zelenobielych charakterizoval ako vyloženú. "Nepremenil som veľkú tutovku. Ocitol som sa pred dubnickou bránou osamotený. Do lopty sa oprel, žiaľ, vo vyloženej pozícii prestrelil. Veľmi ma to mrzí. Ak by som bol šancu premenil, mohli sme vyhrať a domov sa vracať podstatne lepšie naladení." Jeden z najskúsenejších prešovských futbalistov Ján Papaj na margo bezgólovej deľby dodal: "Pred zápasom by sme bod z Dubnice brali. Po ňom však s remízou nemôžeme byť spokojní. Mali sme viac príležitostí než domáci. Tí na našu bránu vlastne ani nevystrelili."
Najdôležitejšie správy z východu Slovenska čítajte na Korzar.sme.sk.